Diari Oficial de la Generalitat Valenciana


Sumari del DOGV 7323, del 23-07-2014 (2014/6690)

RESOLUCIÓ de 2 de juliol de 2014, de la Direcció General de Justícia, per la qual es resol el concurs de trasllat per a la provisió de llocs de treball en els instituts de Medicina Legal d'Alacant, Castelló i València per al cos de metges forenses, convocat per la Resolució de 24 de març de 2014, de la Direcció General de Justícia.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7323

Data del DOGV
:   23-07-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/6690


Data del document
:   02-07-2014

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * concurs administratiu

RESOLUCIÓ de 2 de juliol de 2014, de la Direcció General de Justícia, per la qual es resol el concurs de trasllat per a la provisió de llocs de treball en els instituts de Medicina Legal d'Alacant, Castelló i València per al cos de metges forenses, convocat per la Resolució de 24 de març de 2014, de la Direcció General de Justícia. [2014/6690]  
De conformitat amb el que establixen els articles 51, 52 i 53 del Reial Decret 1451/2005, de 7 de desembre, pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al Servici de l'Administració de Justícia, i en la Resolució de 24 de març (BOE i DOCV de 24 d'abril), per la qual es convocaven a concurs de trasllat llocs genèrics vacants en els instituts de Medicina Legal d'Alacant i Castelló, entre els funcionaris del cos de metges forenses, esta direcció general acorda:  
  
  
Primer  
Resoldre el concurs de trasllat adjudicant els llocs convocats als metges forenses que es detallen en l'annex I. Es declaren deserts els llocs detallats en l'annex II.  
  
Segon  
Per als funcionaris que es troben en servici actiu, en servicis especials o en excedència voluntària per l'atenció de familiars, el cessament haurà d'efectuar-se el 2 de setembre de 2014, llevat que es troben disfrutant de permisos o llicències, inclosos els de vacacions, i en este cas cessaran el dia de la seua incorporació.  
La presa de possessió de la nova destinació obtinguda per concurs, per als funcionaris indicats en el paràgraf anterior, es produirà en els tres dies naturals següents al cessament si no implica canvi de localitat del funcionari; en els huit dies naturals següents si implica canvi de localitat dins de la comunitat autònoma i en els vint dies naturals següents si implica canvi de comunitat autònoma, a excepció de la Comunitat Autònoma de Canàries, Comunitat Autònoma de les Illes Balears i les ciutats autònomes de Ceuta i Melilla, en què el termini serà d'un mes a partir del cessament tant si el lloc de treball és d'origen com de destinació.  
El termini possessori serà retribuït per l'administració competent respecte de la plaça obtinguda en el concurs.  
Si la resolució comporta reingrés al servici actiu des de les situacions d'excedència voluntària per prestació de servicis en el sector públic, excedència voluntària per interés particular, excedència voluntària per agrupació familiar o suspensió de funcions, el termini de presa de possessió serà de vint dies naturals a partir del 2 de setembre de 2014.  
Per a la formalització dels documents de cessament i presa de possessió, hauran de personar-se en les seus de la Conselleria de Governació i Justícia que es detallen a continuació i que corresponguen en atenció a la província on està destinat el lloc adjudicat:  
- Direcció General de Justícia. Complex administratiu 9 d'octubre, torre 4, planta 2, c/ Castán Tobeñas, 77. 46443 València.  
- Direcció Territorial d'Alacant, rambla de Méndez Núñez, núm. 41, segona planta, 03955 Alacant.  
- Direcció Territorial de Castelló, c/ Major, 78, 12266 Castelló.  
Els horaris en què hauran d'efectuar-se les compareixences en les seus esmentades seran de 12.00 a 14.00 hores per als cessaments i de 09.00 a 10.00 hores per a les preses de possessió.  
  
Tercer  
S'exclouen del concurs tots els funcionaris interins que hi han sol·licitat participar, pel fet que en este concurs només poden participar funcionaris de carrera, i als funcionaris interins se'ls nomena per a un lloc quan no siga possible la prestació del servici per funcionaris de carrera. La relació de funcionaris interins sol·licitants es publicarà en la pàgina web del Ministeri ?www.mjusticia.gob.es?.  
  
Contra la present resolució podrà interposar-se un recurs potestatiu de reposició davant de la Direcció General de Justícia, en el termini d'un mes, segons el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o contenciós administratiu davant dels jutjats contenciosos administratius de València en el termini de dos mesos des de l'endemà de la seua publicació en el Boletín Oficial del Estado, segons el que disposa l'article 9 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 2 de juliol de 2014.- El director general de Justícia: Julián Ángel González Sánchez.